钦定古今图书集成/明伦汇编/氏族典/第160卷 > 韩朝宗
## 钦定古今图书集成/明伦汇编/氏族典/第160卷 > 韩朝宗

按《唐书韩思复传》：“思复子朝宗，初历左拾遗，累迁荆
州长史。开元二十二年，初置十道采访使，朝宗以襄
州刺史兼山南东道。襄州南楚故城有昭王，并传言
汲者死，朝宗移书谕神，自是饮者亡恙，人更号韩公
井。坐所任吏擅赋役，贬洪州刺史。天宝初，召为京兆
尹，出为高平太守。始开元末，海内无事，讹言兵当兴”，
衣冠潜为避世计。朝宗庐终南山，为长安尉霍仙奇
所发。元宗怒，贬吴兴别驾，卒。